﻿A SUNAT CEASUL? 
 
Motto: Vocea spiritului tutelar al NaŃiunii: 
1.„Dreptul NaŃiunii înaintea tuturor!” 
   (Zalmoxis, primul legiuitor al NaŃiunii) 
 2. „NaŃiunea adevărată – noi o iubim aşa cum este, cum a făcut-o Dumnezeu, 
cum a ajuns, prin suferinŃele seculare, până în zilele noastre”. 
3. „DispoziŃiile ce ating viaŃa juridică şi economică a naŃiei trebuie să rezulte 
înainte de toate din suprema lege a conservării naŃionalităŃii şi a Ńării”. 
4. „Voim Statul naŃional, nu Statul cosmopolit, nu America dunăreană. 
Voim ca stejarul stejari să producă, nu meri pădureŃi”.  
(Mihai Eminescu – suflet din sufletul neamului)  
 
„UNIUNEA EUROPEANĂ – MAREA AMĂGIRE” – 
Aşa se intitulează o carte a doi autori englezi, apărută în Occident în urmă cu numai 8 
ani (2003)1. 
Cartea a fost şi a rămas cea mai serioasă şi mai responsabilă analiză a istoriei secrete a 
„proiectului european” la care s-a lucrat discret dar mai ales secret, timp de 3 decenii, precum şi a 
construcŃiei politice europene edificată pe baza lui, cu „paşi mărunŃi”, după cel de-al doilea război 
mondial. ConŃinutul cărŃii, expus cu metodă, erudiŃie şi bună credinŃă, este excelent sintetizat în 
titlul ei, iar prima copertă (ed. Antet) îl întregeşte într-un mod semnificativ. Acest elaborat 
ştiinŃific a fost şi a rămas cel mai elocvent semnal de alarmă pentru amăgiŃii de până atunci dar şi 
pentru viitorii eventual candidaŃi la „marea amăgire”, autorii având buna intenŃie de a-i trezi la 
realitate şi pe unii şi pe alŃii. 
Nu ştim care a fost ecoul acestei cărŃi în Occident, dar la noi, după revoluŃia furată din 
decembrie 1989 s-a aruncat asupra ei vălul tăcerii aproape totale. Fiindcă avertismentul nu 
convenea nici autointitulatei „clase politice” ieşită din „marea năpârlire”, nici „baronilor” din 
partidele politice, încrâncenaŃi într-o bătălie permanentă pentru Putere, nici parlamentelor intrate 
în „hora” celor propulsaŃi la guvernare – şi toŃi se aflau sub indicaŃiile şi „monitorizarea” 
„parteneriatelor strategice” contractate între timp. Iar Ńara, sub regimurile care s-au succedat după 
                                                 
1. Cristopher Booker şi Richard North, Uniunea Europeană – marea amăgire. Istoria 
secretă a construcŃiei europene, Ed. Antet, Bucureşti, 2004, trad. de Mihnea 
Columbeanu, 366 p. 
principiul: „pleacă-ai noştri, vin ai noştri, noi ...”, intrase sub devastatoarea „doctrină a şocului”, 
într-o „eră” a „capitalismului dezastrelor”. 
Istoria noastră postdecembristă se desfăşura şi se desfăşoară sub această „umbrelă”, 
demnă de „marea amăgire” pusă la cale, care deja cuprinsese înalte sfere europene. „Jos”, omul 
de rând nu ştia ce se întâmplă, dar deja simŃea şi vedea consecinŃele. Astfel, şi la noi, la începutul 
anului 2007 a sosit „ceasul” în care lideri vremelnici, urmaŃi operativ de un parlament 
„disciplinat”, cedând suveranitatea naŃională, au subscris sub cele două eufemisme – „aderare” şi 
„integrare” – „topirea” naŃiunii etnice şi a Statului ei naŃional într-un Superstat european numit, 
tot eufemistic, „Uniune”, aşa cum reieşea cu claritate dintr-o „recomandare” a „Centrului” – 
„recomandarea otrăvită”, cum titra un cotidian din Bucureşti –, deja lansată cu un an înainte 
(2006). Tot în 2007, prin politica educaŃională s-a reconfirmat falsificarea identităŃii noastre 
naŃionale reale, deja operată anterior, din etapă în etapă, de alŃi lideri vremelnici, convinşi de către 
„ştiinŃificii” Academiei. Era un „preludiu”, pentru ca „topirea” care urma, conform 
„recomandării”, să nu fie atât de chinuitoare... Noul Superstat era deja direcŃionat să devină „civic 
şi multicultural”, fără vreo „culoare” naŃională. Iar naŃiunilor creştine ale continentului, intrate 
sau „aspirante” la o asemnea „topire”, li se precizase, cu doi ani înainte (în 2005), să ştie că prin 
aceasta intră într-o „Europă post-creştină”, încheindu-şi socotelile şi cu Dumnezeu, eventual 
trecând, Bisericile creştine, prin „faza” de sorginte ocultă, a „ecumenismului”. 
Cum reuşise până atunci, „marea amăgire” să „convingă” lideri vremelnici şi 
parlamente europene – arătau autorii, cu detalii de la Ńară la Ńară, în cartea citată. 
Ai noştri, „aderând” şi „integrându-se”, au vrut să fie şi dânşii, în primul rând cei mai 
„elite”, cum se spune, „în rând cu lumea” şi să ia şi ei loc „la masa decidenŃilor”, cum deja 
spusese unul dintre ei. 
La „vârful” U.E., „puseele naŃionaliste” erau şi sunt dezaprobate şi combătute, deşi 
veneau şi vin continuu ştiri că micul fermier şi mica iniŃiativă particulară nu suportă 
„binefacerile” aquis-ului comunitar suveran – legea supremă a „Uniunii” –, elaborat de 
tehnocraŃii şi discipolii d-lui Jean Monnet iar ciobanii noştri mioritici au rămas speriaŃi că vor 
dispărea, cu ciobănia lor cu tot. Sigur, vântul urma să sufle puternic în pânzele „celor mari”, 
pentru îmbogăŃirea bogaŃilor şi sărăcirea în continuare a săracilor. 
Care este acum situaŃia specială a românilor ca naŃiune şi ca popor, a României ca Ńară – 
tentaŃie istorică a multor încoronaŃi pe care „lumea nu putea să-i mai încapă” –, a Statului nostru 
„naŃional, unitar şi suveran”, cum încă mai scrie în ConstituŃie? Cităm din „beneficiile” reale ale 
„aderării” şi „integrării”, cu perspectiva „globalizării”: 
1.NaŃiunea noastră etnică – „naŃiunea adevărată”, cum îi spunea Eminescu – şi Statul ei 
naŃional, cu suveranităŃile deja cedate, urmează să se „topească”, conform „recomandării” U.E., 
în Suprastatul „civic şi multicultural” numit „Uniune”. De-a lungul istoriei, cele două valori 
supreme au fost continuu vizate să fie şterse, cu prioritate, de pe faŃa pământului de către cei care 
şi-au arogat dreptul la dominaŃia lumii. 
2.Asupra poporului român în ansamblu – naŃiunea etnică şi minorităŃile naŃionale –, 
după o recentă demonstraŃie într-o carte avertisment, deja se desfăşoară, ca obiectiv strategic, 
Holocaustul Împotriva Românilor, alŃii urmând să le ia locul în Dacia edenică2. 
3.După mersul actual al evenimentelor, România ca Ńară, într-un viitor previzibil, ar fi 
sortită să dispară de pe hartă, în SpaŃiul ei de azi, cât a mai rămas, urmând a se înscrie un număr 
de „regiuni de la Dunărea de jos”. Sau, poate, una singură în „Imperiul global” a cărui himeră 
„stăpânii lumii” deja au lansat-o. 
4.În consecinŃă, deja oameni zdraveni, buni de muncă, tineri şi mai puŃin tineri, 
calificaŃi şi mai puŃin calificaŃi, aruncaŃi în şomaj sau ameninŃaŃi cu această perspectivă, pleacă în 
„lumea largă” după o bucată de pâine pentru ei şi pentru familii. Copii rămaşi acasă, în grija 
bunicilor sau a ... vecinilor, au început să se sinucidă de sărăcie şi de dorul părinŃilor care nu mai 
vin iar bătrânii au devenit din nou „repetabila povară”, vorba poetului. 
5.În sfârşit, multe încă sunt cuprinse în distrugătorul holocaust, dar încheiem cu 
primejdia ce decurge din faptul că în încrâncenata situaŃie internaŃională, cu „parteneriatele” pe 
care liderii vremelnici le-au contractat, spaŃiul nostru încă naŃional a devenit Ńinta rachetelor într-
un previzibil război. Am fost deja ameninŃaŃi în mod expers şi oficial, dar liderul cel mare ne tot 
asigură că ne aflăm sub protecŃia scutului american, defensiv, antirachetă.  
SituaŃia este similară şi la alŃi „aderaŃi” şi „integraŃi”. 
* 
Cu timpul însă, încheieturile „construcŃiei europene” au început să scârŃâie, căci 
reacŃiile fireşti ale celor ce pătimesc sunt tot mai evidente – pe cale de consecinŃă. Observând 
atent, cei care deja îşi adjudecă dreptul de „stăpâni ai lumii” au găsit soluŃia: au pus de o criză, 
dar una de „mare calibru”, care să-i „liniştească” pe cei „neliniştiŃi”. Însă, ca orice criză majoră şi 
aceasta a produs deja şi un efect de bumerang, decurgând din reacŃia firească a celor loviŃi 
puternic de ea, efect care a ajuns să ameninŃe complicatul angrenaj al Suprastatului numit 
„Uniune”, punându-l sub semnul întrebării.  
                                                 
2. Prof. dr. Gheorghe Funar, Holocaustul împotriva românilor, Ed. GEDO, Cluj-Napoca, 

În anul 2003, autorii cărŃii menŃionate, cu profesionalism, cu bune intenŃii şi bună 
credinŃă lansaseră această previziune. 
Vremelnicii lideri locali, dar şi cei de la „Centru”, s-au speriat cu adevărat iar unul 
dintre ei a spus-o deschis: „Europa nu a fost niciodată atât de aproape de explozie!” 
Era vorba despre „Uniunea Europeană”. În context, chiar de Europa însăşi. Ce-i de 
făcut? Întrebare dilematică! 
Din corul pe mai multe voci ale întrunirii la „cel mai înalt nivel” n-a ieşit însă soluŃia 
firească. 
Pentru că acolo, „sus”, se gândeşte altfel. În planul himeric al „stăpânilor lumii”, lansat 
şi prin amintita  „recomandare otrăvită” din 2006, sunt cuprinse şi „Uniunile” zonale 
(megaformaŃiuni politice/suprastatale), ca etapă intermediară în drumul către preconizatul 
„Imperiu global” în care amalgamarea planetară ar urma să se desăvârşească, într-o aşazisă „Nouă 
Ordine Mondială”. 
Revenind la Europa, orice minte raŃională îi doreşte să fie unită, fericită, să trăiască în 
pace, să fie capabilă să-şi apere valorile şi speranŃele. Dar la o asemenea împlinire nu se poate 
ajunge decât într-o Europă a naŃiunilor suverane şi a Statelor lor naŃionale independente, care 
pot angaja între ele dar şi la nivel planetar multiple relaŃii, raporturi, convenŃii, tratate, reciproc 
benefice, de natură să permită, operativ şi eficient, rezolvarea problemelor prezente şi viitoare. 
Numai aceasta poate fi soluŃia firească pentru depăşirea situaŃiei limită la care s-a 
ajuns la nivel planetar, în context şi pentru a evita „explozia Europei” – bătrânul continent, 
leagăn al civilizaŃiei dar şi chinuit în timp istoric, până azi, de atâŃia lideri vremelnici şi 
neautentici, care au alergat după himere. 
Cartea menŃionată la început a avertizat în 2003 că „mai devreme iar nu mai târziu” 
poate veni „explozia” dacă se va merge în continuare pe soluŃii nefireşti ce sfidează legitatea 
istoriei. 
Redăm previziunea-avertisment din finalul cărŃii:  
<NaŃiunile europene ai căror lideri vremelnici au semnat „aderarea” şi 
„integrarea”>  „deveniseră victimele uneia dintre cele mai mari prefăcătorii colective ale 
secolului XX, care din acest punct de vedere merită să fie aliniată lângă visele de 
autoamăgire ale comunismului. 
Mai curând, poate, iar nu mai târziu, fantezia marelui proiect european se va 
dărâma, biruită de realitate, distrusă de toate acele contradicŃii pe care, în ambiŃiile ei 
demente, n-a fost în stare să le prevadă şi pe care n-ar fi putut niciodată să le rezolve. Dar 
(...) va lăsa în urma ei distrugeri cumplite: un pustiu din care popoarele Europei vor avea 
nevoie de mulŃi ani ca să se trezească iar la viaŃă” (p. 314, s.n.). 
* 
Scrutând evoluŃia istorică a lumii, a Epocii moderne îndeosebi – epocă a suveranităŃilor 
naŃionale –, în context şi situaŃia României, timp de aproape 50 de ani de carieră universitară în 
domeniu, folosind din plin, pentru prima dată astfel, şi cartea aceasta, am ajuns la concluzia că 
sociatetea modernă, care trebuie să asigure în sfârşit armonia socială şi democraŃia reală, a fost 
deviată de la mersul ei firesc şi adusă în cea mai primejdioasă situaŃie limită, de către ConspiraŃia 
neoimperialistă mondială. 
Depăşirea acestei situaŃii se poate realiza numai printr-o nouă renaştere naŃională, prin 
aportul forŃelor politice pozitive ale fiecărei naŃiuni şi concertarea lor la nivel mondial, căci 
primejdia este planetară3. 
 
 
 
25.XII.2011, în ziua de Crăciun, în marea sărbătoare strămoşească a creşterii 
luminii, Crăciunul geto-dac, adoptată de Biserica creştină ca mare sărbătoare a naşterii 
Mântuitorului nostru Iisus Hristos. 
 
Conf. univ. dr. G.D.Iscru         
 
 
 
                                                 
3. Conf. univ. dr. G.D.Iscru. O nouă introducere în epoca modernă. Cu privire special la 
istoria naŃională, Ed. Proema, Baia Mare, 2010, 512 p. 
